kardosdrur/scandi-wiki huggingface dataset:
Guido von List

Guido von List (5. oktober 1848 – 17. maj 1919) var en okkultist, raceideolog og grundlægger af ariosofien.

Han var i sin tænkning påvirket af bl.a. Joseph Arthur Gobineau og Helena Petrovna Blavatsky. Han troede på eksistensen af en verdensomspænende jødisk sammensværgelse mod den ariske race.

Von List blev født i Wien og voksede op i en romersk-katolsk familie, hvor det var forventet, at han skulle følge i sin faders fodspor som forretningsmand. Von List viste imidlertidig interesser for hedenske ritualer m.v. og ældre nordisk religion. Han blev tilknyttet organisationen Österreichischer Alpenverein, som han i 1871 blev sekretær for. Han var aktiv med vandringer i alperne. Von List skrev til flere aviser med refleksioner over livet i bjergene og mysticisme. En del af disse udgivelser blev senere udgivet i bogen Deutsch-Mythologische Landschaftsbilder med illustrationer af von List selv. 

Guido von List var stærkt inspireret af de teosofiske tanker af bl.a. Madame Blavatsky, som han indførte i sine egne overvejelser om race og religiøse anskuelser, der var baseret på tysk hedenskab. Von List kaldte sin doktrin for “Armanisme”, der var baseret på forestillinger om sol-konger i en hedensk germansk religion. Von List hævdede, at den romersk-katolske dominans i Østrig-Ungarn udgjorde en okkupation af de germanske stammer oprindelig udtænkt af Det Romerske Imperium, og som fortsat udgjorde en undertrykkelse af det tyske folk og kelterne. 

Han mente også, at der var magiske kræfter i de gamle runer. I 1891 hævdede han, at heraldikken var baseret på runemagi. Idéen om runernes magi var bærende for von Lists tænkning. Han skrev artiklen "Das Geheimnis der Runen" i 1906, der dog blev afvist trykt i videnskabelige tidsskrifter, men fik i 1908 udgivet artiklen i udvidet form som bog. 

Det er omdiskuretet i hvilket omfang von Lists idéer og okkultisme var direkte inspiration for den okkulte nazisme, som dyrket af bl.a. SS-lederen Heinrich Himmler. Von Lists ariosofi var tæt forbundet med Thuleselskabets filosofi. Thuleselskabet grundlagde partiet Deutsche Arbeiterpartei (DAP), der var forgængeren til Tysklands naziparti NSDAP.

Se også 
 Rudolf Steiner

Eksterne henvisninger 

 Værker af Guido von List på Deutschen Nationalbibliothek 

Filosoffer fra Østrig
Okkultisme
Østrigere i 1800-tallet
Østrigere i 1900-tallet
Ali LeRoi

Ali LeRoi er en amerikansk stemmeskuespiller.

Ekstern henvisning 
 

Stemmeskuespillere fra USA
Skuespillere fra USA
Mit lille land

"Mit lille land" (norsk: "Mitt lille land") er en sang af Ole Paus fra 1994. Sangen blev efter terrorangrebene i Norge 22. juli 2011 beskrevet som "den nye nationalsang" og blev ofte benyttet ved ceremonier efter angrebene. Den nationale mindeceremoni 21. august 2011 blev åbnet med fremføring af "Mit lille land", og NRKs mindekoncert 30. juli 2011 havde titlen Mit lille land, som også indledet concerten. På den norske nationaldag (17. maj) i 2012 blev NRKs fjernsynsprogram åbnet med "Mit lille land".

Eksterne henvisninger og kilder

Sange fra Norge
Shibuya

er en af byen Tokyos 23 bydistrikter. Anno 2008 havde Shibuya 208.371 indbyggere og en befolkningstæthed på 13.540 personer per km². Bydistriktets areal er 15,11 km².

Navnet "Shibuya" bruges også om shoppingdistriktet omkring Shibuya Station, der er en af Tokyos travleste. Dette område er også kendt for sin mode, især for unge mennesker, samt et betydeligt natteliv.

Historie 
Efter åbningen af Yamanote Line i 1885 begyndte Shibuya at udvikle sig som en jernbaneterminal for det sydvestlige Tokyo. Shibuya registreret som landsby i Minami-Toshima County (Toyotama County fra 1896) i 1889, bystatus blev opnået i 1909 og byen blev en bydel under Tokyo i 1932. Den nuværende bydelsdefinition er fra 15. marts 1947.

Geografi 

I Shibuya findes mange kendte handels- og beboelsesdistrikter såsom Daikanyama, Ebisu, Harajuku, Hiroo, Higashi, Omotesandō, Sendagaya og Yoyogi.

Distrikter 
Hatagaya
Sasazuka, Hatagaya, Honmachi
Yoyogi
Uehara, Ōyamachō, Nishihara, Hatsudai, Motoyoyogichō, Tomigaya, Yoyogi-kamizonochō
Sendagaya
Sendagaya, Jingūmae
Ebisu-Ōmukai
Kamiyamachō, Jinnan, Udagawachō, Shōtō, Shinsenchō, Maruyamachō, Dōgenzaka, Nanpeidaichō, Sakuragaokachō, Hachiyamachō, Uguisudanichō, Sarugakuchō, Daikan'yamachō, Ebisunishi, Ebisuminami
Hikawa-Shimbashi
Shibuya, Higashi, Ebisu, Hiroo
Podia (flertydig)

Podia har flere betydninger:
 Podia – podia er flertal for podium.
 Podia (websted)
Ebony Bones

Ebony Bones er en britisk sanger og sangskriver, pladeproducer og skuespillerinde. Hun er primært kendt for sit debutalbum Bone Of My Bones, som hun selv skrev og producerede. Albummet udkom i 2009.

Skuespillerkarriere 
Ebony Bones gik på Londons Sylvia Young Theatre School i klasse sammen med Amy Winehouse. Hun begyndte sin skuespillerkarriere som 12-årig, hvor  hun blev opdaget af  Mark Rylance, der brugte hende i sin opsætning af Macbeth. Hun blev nomineret til en pris ved The British Soap Awards i 2004 og 2005 for rollen som Yasmin Green i tv-serien Family Affairs.

Musikerkarriere 
Ebony Bones begyndte sin karriere med annonymt at lægge musik op på en blank MySpace-side. Hendes trommeslager  Rat Scabies (ex-The Damned) gav hende navnet 'Ebony Bones!' som hun begyndte at optræde under. Hendes single "We Know All About U" fik airplay på BBC og blev benævnt "The Hottest Record In The World Today" og blev "Single Of The Week" på  BBC Radio 1, og blev den mest spillede single af en artist uden pladekontrakt. Debutalbummet Bone Of My Bones blev udgivet i 2009 og indeholdt "W.A.R.R.I.O.R" og "Guess We'll Always Have NY", der senere blev brugt i reklamer for Yves Saint Laurent, EA Sports' FIFA 2011 soundtrack, og en kontroversiel Citroën bilreklame med medvirken af afdøde John Lennon.

Hendes specielle fremtoning og tøjstil har medført, at hun er blevet fotograferet til bl.a. The New York Times af Jean-Baptiste Mondino og er blevet portrætteret i Rolling Stone, Vogue,  NME, Q, The Guardian, The Observer, i-D, and Entertainment Weekly, og har været på forsiden af det franske livsstilsmagasin Télérama (3 gange) samt en række tilsvarende magasiner i Tyskland og Japan.
 
Hun har optrådt live ved Primavera Sound (2009), The Shanghai World Trade Show Expo 2010, ved Central Park SummerStage i New York City, og i Grand Palais i Paris. I 2011 optrådte hun ved Cannes Film Festival.

Diskografi 
 Bone of My Bones (2009)
 Behold, a Pale Horse (2013)
 Nephilim (2018)

Eksterne henvisninger 

Afro-punk songstress Ebony Bones makes the musik and everything else all by herself, mtv.com 

Ebony Bones  på MTV News
Ebony Bones  kanal på YouTube

Sangere fra Storbritannien
Stefan Fjeldmark

Stefan Alvaro Fjeldmark (født 6. januar 1964) er en dansk animator og instruktør. Han begyndte i 1980 at arbejde med tegnefilm, som underskriver af storyboards.

I 1986 var Fjeldmark chef ordfører for tegnefilmen Valhalla.

Sammen med Karsten Kiilerich og Jørgen Lerdam han grundlagde animations selskab, A-Film I / S i København, i dag, A Film, den største danske animerede filmproduktions selskab og en førende aktør i mange internationale produktioner som en Trold i Central Park (Irland, 1990), Fern Gullyer – Christa og Zak eventyr i regnskoven, The Last Rainforest (USA, 1991), Tommelise (Irland, 1992) og Asterix i Amerika (1993).

Hugo, jungle dyr var den første film, hvor han også instruerede. I 1999, var Fjeldmark nomineret til en Oscar, for hans film Når livet slutter.

Eksterne henvisninger 
 

Filminstruktører fra Danmark
Animatorer fra Danmark
Modtagere af Pråsprisen
C.V. Rimestad

Christian Vilhelm Rimestad (17. januar 1816 i København – 11. august 1879 sammesteds) var en dansk politiker og redaktør, far til C.O. Rimestad. 

Han blev 1832 student og allerede næste år lærer ved Borgerdydskolen i København (særlig i geografi), 1846-53 bestyrer af denne. Som ivrig demokrat tog han tidlig del i bestræbelser for arbejderklassens åndelige og politiske udvikling og øvede i lang tid stor indflydelse på dens holdning. Han var 1852 formand for Håndværkerdannelsesforeningen og 1853-56 for Arbejderforeningen i København, endelig 1860 stifter og senere indtil sin død formand for Arbejderforeningen af 1860, især virkende som foredragsholder. 

Efter gentagne gange forgæves at have søgt valg til Folketinget valgtes han 1854 for Københavns 8. kreds (Nyboder) og fastholdt denne plads indtil 1866; han sluttede sig straks til Venstre, stemte 1855 mod Fællesforfatningen og var 1857 såre ivrig for næringsfrihedens indførelse. 1858 blev han endog formand for Venstres Klub og var et par år ordfører for Finansudvalget, men gik senere over til det nationalliberale parti. I en årrække var han stadig taler ved Grundlovsfesterne, og ligeledes ved Kasino-mødet i marts 1863; han stemte 1865-66 for Grundlovens ændring. 

1869-72 sad han på ny i Folketinget, men var uden indflydelse. Efter 1870 stemmede han sig med al kraft mod den opvoksende socialisme, men kunne ikke hemme dens fremgang; blev 1875 medlem af kommissionen om arbejdernes forhold. Endvidere var han 1864-75 redaktør af Dagstelegraphen og derefter af Nationaltidende indtil udgangen af 1878. Foruden nogle politiske småskrifter udgav han nogle lærebøger i geografi (blandt andet en større 1857). 1867 blev han Ridder af Dannebrog.

Han er begravet på Frederiksberg Ældre Kirkegård, hvor der 1880 blev indviet et gravmonument.

Kilder

Eksterne henvisninger 
 

Chefredaktører fra Danmark
Politikere fra Bondevennerne
Politikere fra Mellempartiet
Politikere fra De Nationalliberale
Skolefolk fra Danmark
Foreningsformænd fra Danmark
Faglitterære forfattere fra Danmark
Dansksprogede forfattere fra Danmark
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Personer fra København
C.V.
Riddere af Dannebrog
Personer i Dansk Biografisk Leksikon
Salmonsens
Rektorer fra Østre Borgerdyd Gymnasium
Studenter fra Østre Borgerdyd Gymnasium
Anima (band)

Anima var et dansk fusionsrock band, som bestod af nogle af Danmarks dygtigste musikere, som alle hver især har haft en stor musikalsk karriere i Danmark – fx i Sneakers, Sebastians band, Culpeper, Monrad & Rislund, m.fl.

Bandet spillede instrumentale numre på de to første albums, og fik vokal på deres tredje album.

Forløberen for bandet var Kenneth Knudsens soloalbum fra 1979 Anima (album), som indeholdt nummeret "Strip Tease", der fik en pæn opmærksomhed, ikke mindst fordi nummeret blev brugt som jingle til et tv-program på DR og var med i Flemming Flindts ballet af samme navn.

Anima spillede på Roskilde Festival i 1981.


Musikere 
 Kenneth Knudsen: keyboards
 Mikkel Nordsø: guitar
 Michael Friis: bas
 Ole Theill: trommer

Ud over disse musikere har følgende også medvirket i Anima:
 Kasper Winding: trommer
 Gary Nicklin: tekstforfatter, mixer
 Palle Mikkelborg: trumpet, fluegelhorn
 Cy Nicklin: vokal på albummet Songs og Shanghai Circus

Diskografi

Albums 
 Anima (1979) (egentlig en pre-Anima udgivelse af Kenneth Knudsen)
 Kilgore (1980)
 Songs (1982)
 Shanghai Circus (1985)

Opsamlinger 
 Compacked (1989)

Eksterne henvisninger 
 Kenneth Knudsen

Kilder 

Har spillet på Roskilde Festival
Musikgrupper fra Danmark
Musikgrupper fra 1977
Cheech Marin

Richard Anthony "Cheech" Marin (født 13. juli 1946 i Los Angeles) er en amerikansk komiker, skuespiller og forfatter, der har opnået anerkendelse som den ene halvdel af komiker-duoen Cheech & Chong gennem 1970'erne og de tidlige 1980'ere, og som Don Johnsons partner, inspector Joe Dominguez i Nash Bridges. Han har også lagt stemme til adskillige Disney film, blandt andet Oliver & Co., Løvernes Konge, Biler, dennes efterfølger og Beverly Hills Chihuahua. Cheech Marin har endvidere en mindre rolle i filmen From Dusk till Dawn fra 1996.

Cheech Marin har i forbindelse med samarbejdet med Tommy Chong udgivet en række albums med sketches, soundtracks m.v. Flere af disse album opnået betydelige salgstal.

Marins kendetegn er hans rollers stærke mexikanske accent. Dette er en del af hans komiske person i stedet for en naturlig accent, da Marin er født og opvokset i USA.

Filmografi 
 I krig med morfar  (2020)
 Paulie  (1998)
 Tin Cup  (1996)
 Oliver & Co  (1988)
 Cheech og Chong på potten  (1984)
 Kaptajn Gulskæg  (1983)
 Hampen brænder  (1982)
 Så du røgen?  (1980)

Eksterne henvisninger 

 Officiel hjemmeside 
 

Personer fra Los Angeles
Skuespillere fra USA
Komikere fra USA
Aron Henning

Aron Henning (født 1984 i Midtjylland) er tidligere landsformand for Unge Kristendemokrater, valgt i 2012. Tidligere havde han også været næstformand og kasserer for organisationen.

Aron Henning har haft flere poster i Kristendemokraterne, hvor han i 2011 var partiets folketingskandidat i Rudersdalkredsen. Han er en del af partiets formandskab og har siddet i flere bestyrelser og udvalg.

Aron Henning er uddannet socialpædagog og bor i Mariager. Aron Henning har også studeret teologi i et år på Mariager Højskole.

Eksterne kilder/henvisninger 
 Aron Henning på kd.dk

Noter 

Politikere fra Kristendemokraterne
Ossuccio

Ossuccio er en italiensk by og kommune i provinsen Como i regionen Lombardiet, beliggende ca. 28 km nord for Como ved Comosøen.

Pr. 31. december 2010 boede der 1.008 indbyggere i byen. 

De omkringliggende byer er Colonno, Lenno, Lezzeno (som ligger på den anden side af Comosøen - dermed ikke en omkringliggende by), Ponna, Porlezza og Sala Comacina. Reelle omkringliggende byer er Sala Comacina og Lenno. 

Mange beboere arbejder direkte eller indirekte i turistbranchen.

Eksterne henvisninger

Referencer 

Byer i Lombardiet
Como (provins)
Monte Carlo (film)

Monte Carlo er en amerikansk romantisk komedie film instrueret af Thomas Bezucha. Nicole Kidman, Denise Di Novi, Arnon Milchan og Alison Greenspan producerede filmen for 20th Century Fox og Regency Enterprises. Den begyndte produktionen i Harghita, Rumænien den 5. maj 2010.

Monte Carlo handler om tre venner, Selena Gomez, Leighton Meester og Katie Cassidy, der er forklædt som velhavende jetsetter i Monte Carlo, Monaco. Filmen blev udgivet den 1. juli 2011. Den er udstyret med sangen "Who Says" af Selena Gomez & the Scene og en lang række sange af den britiske sanger Mika.

Eksterne henvisninger 
 

Amerikanske film fra 2011
Komediefilm fra USA
Yousuf Karsh

Yousuf Karsh (født 23. december 1908, død 13. juli 2002) var en armensk-canadisk fotograf, og anses som en af de mest berømte og anerkendte portrætfotografer nogensinde.

Biografi 
Hovsep Karsh (senere Yousuf eller Josuf) blev født i byen Mardin i det østlige Osmaniske Rige (det nuværende Tyrkiet).  Han voksede op i en periode med omfattende hungersnød, der bl.a. kostede søsteren livet, og Det Osmaniske Riges brutale fremfærd mod den armenske befolkningsgruppe og epidemien Den Spanske Syge. Det prægede familien og Karshs opvækst. Karsh beskrev det senere: "Jeg så familiemedlemmer blive massakreret; min søster døde af sult, og vi blev drevet fra landsby til landsby" Da han var 14, flygtede familien til Syrien. To år senere sendte familein Yousuf til Quebec i Canada for at bo hos onklen George Nakash, der var fotograf. Yousuf arbejdede i onklens atelier, og onklen så et stort potentiale i Yousuf, og fik sendt ham til at arbejde med portrætfotografen John Garo i Boston i USA. Efter fire år i Boston vendte Karsh tilbage til Quebec, hvor han arbejdede sammen med fotografen John Powls, hvis atelier han overtog, da Powls trak sig tilbage i 1933.

Karsh havde sin første soloudstilling i 1936 i "The Drawing Room" på hotellet Château Laurier, hvortil Karsh i 1973 flyttede sit atelier
 Den canadiske premierminister Mackenzie King opdagede Karsh og introducerede forskellige besøgende politikere og andre ledende personer for Karsh, der tog portrætfotos. Karshs arbejde tiltrak sig opmærksomhed, men det helt store gennembrud kom, da han den 30. december 1941 fotograferede Winston Churchill efter at Churchill havde holdt en tale til det canadiske parlament i Ottawa. Billedet af Churchill blev trykt på forsiden af Time Magazine og gjorde Karsh internationalt kendt. Billedet er et af de mest trykte fotografiske portrætter nogensinde.

Karsh tog endvidere berømte portrætter af fysikeren Albert Einstein, Ernest Hemingway og Pablo Picasso. Fotografierne er udstillet på Metropolitan Museum of Art i New York. Andre kendte personligheder, der blev portrætteret af Karsh, er Muhammad Ali, Zulfiqar Ali Bhutto, Fidel Castro, Dwight Eisenhower, Prinsesse Elizabeth, Clark Gable, Indira Gandhi, Audrey Hepburn, Grace Kelly, Jacqueline Kennedy, John F. Kennedy, Andy Warhol og Frank Lloyd Wright.

Eksempler på arbejder

Noter

Eksterne links 

 Yousuf Karsh Officiel hjemmeside
 Citater af Yousuf Karsh
 Yousuf Karsh Biografi 
 Portrætter af Yousuf Karsh på National Gallery of Canada 
 

Fotografer fra Canada
Canadiere i 1900-tallet
Canadiere i 2000-tallet
Stjarnan

Stjarnan F.C. er en islandsk fodboldklub, der i øjeblikket er repræsenteret i den bedste islandske herre-fodboldrække, Úrvalsdeild. Klubben her spillet i den bedste række, siden holdet i 2008 rykkede op fra den islandske 1. division, 1. deild karla.

Klubben gjorde sig især bemærket rundt omkring i 2011, da de ved flere lejligheder fremviste nogle mærkværdige og flotte måljubelscener. De mange jubelscener indeholdte blandt andet en menneskelig cykel og et menneskeligt toilet. Klippene gik verden rundt.

Meritter

Fodbold 
 Úrvalsdeild: 1
 2014
 1. deild karla: 1
 1989
 Islanske Super Cup: 1
 2015
 Bikarkeppni karla:
 Toer: 2012, 2013

Europæisk deltagelse 

Noter
 1Q: Første kvalifikationsrunde
 2Q: Anden kvalifikationsrunde
 3Q: Trredje kvalifikationsrunde
 PO: Play-off runde

Eksterne henvisninger 
 Is This The Best Goal Celebration Ever?

Fodboldklubber i Island
Etableret i 1960
Dark Ages

Dark Ages er et album fra thrashbandet Soulfly.

Album numre 

 The Dark Ages
 Babylon
 I and I
 Carved Inside
 Arise Again
 Molotov
 Frontlines
 Innerspirit
 Corrosion Creeps
 Riotstarter
 Bleak
 (The) March
 Fuel the Hate
 Staystrong
 Soulfly 4
 Prophecy (Live)
 Seek 'n' Strike (Live)

Heavy metal-album
Metalalbum
Thrash metal-album
Soulfly-album
Skive Festival 2011

Skive Festival 2011 er den 19. udgave. Festivalen foregik i en fire-dages periode fra d. 1 juni – 4. juni, på Strandtangen i Skive.

Udpluk af årets kunstnere 
 Tiësto 
 Volbeat
 L.O.C
 Nik & Jay
 Medina
 Kim Larsen
 Sort Sol
 Dúné
 Burhan G
 Carpark North
 Den gale pose
 Rune RK
 Fallulah
 Xander 
 The Floor Is Made Of Lava
 Jon Nørgaard
 Clemens
 USO
 Vinnie Who
 Red Warszawa
 WhoMadeWho
 Lucy Love

2011
Musik i 2011
Taxi (film fra 1998)

Taxi er en fransk action-komedie film fra 1998 med Samy Naceri i hovedrollen. Den er skrevet af Luc Besson og instrueret af Gérard Pirès.

Handling 
Filmen foregår i Marseille, Frankrig. Den handler om en aspirerende racerkører ved navn Daniel (Naceri), som i første omgang arbejder som pizzabud, men senere skifter job til taxichauffør. Med en Peugeot 406 med kompressormotor undslipper han politiet, mens han hurtigt transporterer sine passagerer til deres destinationer. Endelig bliver han fanget af politiet for en enorm hastighedsoverskridelse, der fører til at han bliver tvunget til at hjælpe Émilien (Diefenthal), en nedadgående politimand, der er på sporet af tyske bankrøvere. Prøver at jonglere med et spirende forhold til sin smukke kæreste Lilly (Cotillard) og et behov for høj hastighed, vælger Daniel at hjælpe Émilien, så han ikke mister sit kørekort og muligvis sit job.

Kommerciel præstation 
Hvad angår kommercielle indtjeninger, er "Taxi"-serien en af de mest succesfulde franske franchise nogensinde, opregning er rapporteret i alt $200 millioner på verdensplan og 23 millioner indtjeninger i Frankrig.

Nyindspilning 
En amerikansk genindspilning også med titlen Taxi blev udgivet i 2004, i hovedrollen set Queen Latifah, Jimmy Fallon og Gisele Bündchen.

Bollywood filmen Dhoom fra 2004, minder i høj grad om Taxi.

Referencer

Eksterne henvisninger 

 

Franske film fra 1998
Komediefilm fra Frankrig
Beatrice Lillie

Beatrice Gladys "Bea" Lillie (29. maj 1894 – 20. januar 1989) var skuespiller og entertainer. Efter sit ægteskab med Sir Robert Peel i England i 1920 blev hun i private former omtalt Lady Peel.

Tidlig karriere 
Lillie blev født i Toronto, hvor hun optrådte sammen med sin storesøster og sin mor. Moderen flyttede med døtrene til London, hvor de optrådte på teatre i West End. Lillie gjorde sin teaterdebut i London i 1914 i stykket Not Likely. Hun gjorde sig bemærket som revyskuespiller og lette komedier. 

I 1926 vendte hun tilbage til Nordamerika, for at optræde i New York City. Under opholdet der medvirkede hun i sin første film Exit Smiling. I perioden herefter krydsede hun ofte Atlanten for at optræde i både Europa og Amerika. En del af hendes materiale blev skrevet af Noël Coward, ligesom Cole Porter også skrev sange til hende. 

Hun vandt en Tony Award i 1953 for hendes revy An Evening With Beatrice Lillie. Hun blev nomineret til en Tony Award i 1958 og 1964

For sit arbejde i filmindustrien blev Beatrice Lillie tildelt en stjerne på Hollywood Walk of Fame på 6404 Hollywood Blvd.

Medvirken i film 
Exit Smiling (1926)
The Show of Shows (1929)
Are You There? (1930)
Dr. Rhythm (1938)
On Approval (1944)
Jorden Rundt i 80 dage (1956)
Thoroughly Modern Millie (1967)
Short Subjects:
Beatrice Lillie (1929)
Broadway Highlights No. 1 (1935)
Broadway Highlights No. 2 (1935)

Noter

Eksterne links 
 
 
  Records in the Theatre Archive at the University of Bristol of stage performances by Beatrice Lillie

Skuespillere fra Canada
Hollywood Walk of Fame
Taxi 2

Taxi 2 (også kaldet Taxi Taxi) er en fransk film instrueret af Gérard Krawczyk og udgivet i 2000. Det er efterfølgeren til Taxi skrevet af Luc Besson og instrueret af Gérard Pirès i 1998. Den blev efterfulgt af Taxi 3 i 2003.

Handling 
Taxi 2 fortæller historien om en Japansk forsvarsminister, der besøger Marseille for at se byens anti-bande taktik. Under besøget, bliver han dog kidnappet af en gruppe, der arbejder for den Japanske Yakuza. Den unge politimand Émilien (Diefenthal) er fast besluttet på at redde ministeren og betjent Petra (Sjoberg) (hans kæreste), der også er blevet kidnappet, og gendanner æren af hans afdeling. Endnu engang er fartdjævelen taxachaufføren Daniel (Naceri) opfordret til at redde dagen med sine høj-hastigheds kørefærdigheder.

Produktion 
Luc Besson blev undersøgt af myndighederne efter en kameramand døde under optagelserne. En Peugeot 406 skulle lande i en bunke af pap efter et stunt, men missede og ramte flere af kameraholdet. En kameramand døde senere af sine indre kvæstelser og en anden kameramand brækkede begge sine ben. Myndighederne hævdede at sikkerheden blev kompromitteret i forsøg på at reducere omkostningerne. Stuntkoordinator Rémy Julienne fik 18 måneders betinget fængsel og en bøde på 13.000 euro. Luc Besson, Grenet og instruktør Gerard Krawczyk blev alle fritaget for retsforfølgelse. Mitsubishi Lancer Evolution VI er også præsenteret som en bil styret af Yakuza.

Referencer

Eksterne henvisninger 
 

Franske film fra 2000
Komediefilm